title: 2009/211/ΕΚ: Απόφαση του Ευρωπαϊκού Κοινοβουλίου, της 22ας Απριλίου 2008 , σχετικά με την απαλλαγή όσον αφορά την εκτέλεση του προϋπολογισμού της Ευρωπαϊκής Υπηρεσίας Ανασυγκρότησης για το οικονομικό έτος 2006

text:
               31.3.2009

               EL

               Επίσημη Εφημερίδα της Ευρωπαϊκής Ένωσης

               L 88/150

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 22ας Απριλίου 2008
   σχετικά με την απαλλαγή όσον αφορά την εκτέλεση του προϋπολογισμού της Ευρωπαϊκής Υπηρεσίας Ανασυγκρότησης για το οικονομικό έτος 2006
   (2009/211/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους ετήσιους λογαριασμούς της Ευρωπαϊκής Υπηρεσίας Ανασυγκρότησης για το οικονομικό έτος 2006 (1),
   έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2006 (2),
   έχοντας υπόψη τη σύσταση του Συμβουλίου, της 12ης Φεβρουαρίου 2008 (5843/2008 — C6-0084/2008),
   έχοντας υπόψη τη συνθήκη ΕΚ, και ιδίως το άρθρο 276,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,
   έχοντας υπόψη τον κανονισμό (ΕΚ) αριθ. 2667/2000 του Συμβουλίου, της 5ης Δεκεμβρίου 2000, για την ίδρυση της Ευρωπαϊκής Υπηρεσίας Ανασυγκρότησης (4), και ιδίως το άρθρο 8,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου (5), και ιδίως το άρθρο 94,
   έχοντας υπόψη το άρθρο 71 και το παράρτημα V του κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Εξωτερικών Υποθέσεων (A6-0112/2008),

               1.

               χορηγεί απαλλαγή στον διευθυντή της Ευρωπαϊκής Υπηρεσίας Ανασυγκρότησης όσον αφορά την εκτέλεση του προϋπολογισμού της Υπηρεσίας για το οικονομικό έτος 2006·

               2.

               καταγράφει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στον διευθυντή της Ευρωπαϊκής Υπηρεσίας Ανασυγκρότησης, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο Γενικός Γραμματέας

         Harald RØMER

      (1)  ΕΕ C 261 της 31.10.2007, σ. 13.

      (2)  ΕΕ C 309 της 19.12.2007, σ. 40.

      (3)  ΕΕ L 248 της 16.9.2002, σ. 1.

      (4)  ΕΕ L 306 της 7.12.2000, σ. 7.

      (5)  ΕΕ L 357 της 31.12.2002, σ. 72.
    ---documentbreak---

               31.3.2009

               EL

               Επίσημη Εφημερίδα της Ευρωπαϊκής Ένωσης

               L 88/151

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 22ας Απριλίου 2008
   που περιέχει τις παρατηρήσεις οι οποίες αποτελούν αναπόσπαστο τμήμα της απόφασης σχετικά με την απαλλαγή για την εκτέλεση του προϋπολογισμού της Ευρωπαϊκής Υπηρεσίας Ανασυγκρότησης για το οικονομικό έτος 2006
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους ετήσιους λογαριασμούς της Ευρωπαϊκής Υπηρεσίας Ανασυγκρότησης για το οικονομικό έτος 2006 (1),
   έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2006 (2),
   έχοντας υπόψη τη σύσταση του Συμβουλίου, της 12ης Φεβρουαρίου 2008 (5843/2008 — C6-0084/2008),
   έχοντας υπόψη τη συνθήκη ΕΚ, και ιδίως το άρθρο 276,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (3), και ιδίως το άρθρο 185,
   έχοντας υπόψη τον κανονισμό (ΕΚ) αριθ. 2667/2000 του Συμβουλίου, της 5ης Δεκεμβρίου 2000, για την ίδρυση της Ευρωπαϊκής Υπηρεσίας Ανασυγκρότησης (4), και ιδίως το άρθρο 8,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση του δημοσιονομικού κανονισμού που εφαρμόζεται για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου (5), και ιδίως το άρθρο 94,
   έχοντας υπόψη το άρθρο 71 και το παράρτημα V του κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Εξωτερικών Υποθέσεων (A6-0112/2008),

               A.

               λαμβάνοντας υπόψη ότι το Ελεγκτικό Συνέδριο αναφέρει πως έλαβε εύλογη διαβεβαίωση όσον αφορά την αξιοπιστία των ετήσιων λογαριασμών για το οικονομικό έτος 2006 και το ότι οι υποκείμενες πράξεις είναι, στο σύνολό τους, νόμιμες και κανονικές,

               B.

               λαμβάνοντας υπόψη ότι στις 24 Απριλίου 2007 το Κοινοβούλιο χορήγησε απαλλαγή στο Διευθυντή της Ευρωπαϊκής Υπηρεσίας Ανασυγκρότησης όσον αφορά την εκτέλεση του προϋπολογισμού της Υπηρεσίας για το οικονομικό έτος 2005 (6), στο δε συνοδευτικό ψήφισμα της απόφασης περί απαλλαγής, μεταξύ άλλων:

                           —

                           εξέφρασε ικανοποίηση για τα μέτρα που έλαβε η Υπηρεσία για τη βελτίωση της διαδικασίας ανάθεσης συμβάσεων σε συνέχεια των παρατηρήσεων που έκανε το Ελεγκτικό Συνέδριο στις ετήσιες εκθέσεις του για το 2003 και το 2004, με τα οποία αυξήθηκε η διαφάνεια σε διάφορους τομείς,

                           —

                           επεσήμανε ότι, με την έκθεση του για το 2004, το Ελεγκτικό Συνέδριο εντόπισε κατά τον έλεγχο των καθηκόντων που είχαν ανατεθεί στην Αποστολή των Ηνωμένων Εθνών για προσωρινή διοίκηση στο Κοσσυφοπέδιο (UNMIK), έλλειψη επαρκούς δημοσιονομικού ελέγχου των πληρωμών και σοβαρές δυσκολίες στο κλείσιμο των πράξεων, κυρίως λόγω απουσίας κατάλληλων λογαριασμών για τα έργα και ανεπαρκούς αιτιολόγησης των δαπανών·

   Γενικές παρατηρήσεις που αφορούν οριζόντια ζητήματα των οργανισμών της ΕΕ και στη βάση των οποίων χορηγείται και επιμέρους απαλλαγή

               1.

               επισημαίνει ότι οι προϋπολογισμοί των 24 οργανισμών και άλλων δορυφορικών υπηρεσιών που ελέγχθηκαν από το Ελεγκτικό Συνέδριο ανήλθαν συνολικά σε 1 080 500 000 ευρώ το 2006, με υψηλότερο τον προϋπολογισμό της Ευρωπαϊκής Υπηρεσίας για την Ανασυγκρότηση, 271 εκατ., και χαμηλότερο τον προϋπολογισμό της Ευρωπαϊκής Αστυνομικής Ακαδημίας (CEPOL), 5 εκατ. ευρώ·

               2.

               επισημαίνει ότι στο φάσμα των εξωτερικών υπηρεσιών της ΕΕ που υπόκεινται σε έλεγχο και απαλλαγή δεν περιλαμβάνονται τώρα μόνο οι καθιερωμένοι οργανισμοί αλλά και οι εκτελεστικοί οργανισμοί που έχουν συσταθεί για την εκτέλεση ειδικών προγραμμάτων, ενώ στο εγγύς μέλλον θα περιληφθούν επίσης οι κοινές επιχειρήσεις που συστήνονται ως εταιρικές σχέσεις δημόσιου και ιδιωτικού τομέα (κοινές τεχνολογικές πρωτοβουλίες)·

               3.

               παρατηρεί ότι, όσον αφορά το Κοινοβούλιο, ο αριθμός των οργανισμών που υπόκεινται στη διαδικασία απαλλαγής έχει εξελιχθεί ως εξής: οικονομικό έτος 2000: 8· 2001: 10· 2002: 11· 2003: 14· 2004: 14· 2005: 16· 2006: 20 κανονιστικοί και 2 εκτελεστικοί οργανισμοί (χωρίς να συμπεριλαμβάνονται οι δύο οργανισμοί που ελέγχονται από το Ελεγκτικό Συνέδριο αλλά υπόκεινται σε εσωτερική διαδικασία απαλλαγής)·

               4.

               συμπεραίνει, επομένως, ότι η διαδικασία λογιστικού ελέγχου/απαλλαγής έχει καταστεί άκαμπτη και δυσανάλογη για το σχετικό μέγεθος των προϋπολογισμών των οργανισμών και των αποκεντρωμένων υπηρεσιών· αναθέτει στην αρμόδια επιτροπή του να αναλάβει εκτενή αναθεώρηση της διαδικασίας απαλλαγής για τους οργανισμούς και τις αποκεντρωμένες υπηρεσίες, προκειμένου να αναπτύξει απλούστερη και πιο ορθολογική προσέγγιση, λαμβανομένου υπόψη του διαρκώς αυξανόμενου αριθμού των οργανισμών για καθέναν από τους οποίους θα απαιτείται ξεχωριστή έκθεση απαλλαγής τα προσεχή έτη·

         Βασικοί προβληματισμοί

               5.

               ζητεί από την Επιτροπή, πριν από τη σύσταση νέου οργανισμού ή την αναμόρφωση υπάρχοντος, να παρέχει σαφείς πληροφορίες σχετικά με τα ακόλουθα: τύπος οργανισμού, στόχοι του οργανισμού, εσωτερική διοικητική διάρθρωση, προϊόντα, βασικές διαδικασίες, ομάδα στόχου, πελάτες και ενδιαφερόμενοι του οργανισμού, επίσημη σχέση με εξωτερικούς παράγοντες, δημοσιονομική αρμοδιότητα, δημοσιονομικός προγραμματισμός, πολιτική για το προσωπικό και τη στελέχωση·

               6.

               ζητεί, κάθε οργανισμός να διοικείται στη βάση ετήσιας συμφωνίας απόδοσης που να διατυπώνεται από τον οργανισμό και την αρμόδια ΓΔ και να περιλαμβάνει τους κύριους στόχους για το επόμενο έτος, δημοσιονομικό πλαίσιο και σαφείς δείκτες για τη μέτρηση της απόδοσης·

               7.

               ζητεί τον έλεγχο της απόδοσης των οργανισμών σε τακτική βάση (και κατά περίπτωση) από το Ελεγκτικό Συνέδριο ή άλλο, ανεξάρτητο οργανισμό ελέγχου· θεωρεί ότι τούτο δεν θα πρέπει να περιορίζεται στα καθιερωμένα στοιχεία της δημοσιονομικής διαχείρισης και της χρηστής διαχείρισης του δημόσιου χρήματος, αλλά να περιλαμβάνουν επίσης τη διοικητική αποτελεσματικότητα και απόδοση και να προβλέπουν βαθμολογία για τη δημοσιονομική διαχείριση κάθε οργανισμού·

               8.

               πιστεύει ότι στην περίπτωση των οργανισμών που υπερτιμούν συστηματικά τις δημοσιονομικές τους ανάγκες, η τεχνική κατ’ αποκοπή μείωση πρέπει να γίνεται με βάση τις κενές θέσεις· θεωρεί ότι τούτο θα οδηγήσει μακροπρόθεσμα στη μείωση των εσόδων με ειδικό προορισμό για τους οργανισμούς, συνακόλουθα δε και στη μείωση του διοικητικού κόστους·

               9.

               επισημαίνει πως αποτελεί σοβαρό πρόβλημα το γεγονός ότι πολλοί οργανισμοί επικρίνονται διότι δεν τηρούν τους κανόνες των δημόσιων προμηθειών, το δημοσιονομικό κανονισμό, τον κανονισμό υπηρεσιακής κατάστασης κ.λπ.· θεωρεί ότι κύριος λόγος για τούτο είναι ότι οι περισσότεροι κανονισμοί και ο δημοσιονομικός κανονισμός έχουν σχεδιαστεί για τα μεγαλύτερα θεσμικά όργανα και οι περισσότεροι μικροί οργανισμοί δεν διαθέτουν την κρίσιμη μάζα για να μπορούν να αντεπεξέλθουν σ’ αυτές τις κανονιστικές απαιτήσεις· ζητεί, συνεπώς, από την Επιτροπή, να αναζητήσει λύση για να αυξήσει σύντομα την αποτελεσματικότητα, με τη συγκέντρωση των διοικητικών καθηκόντων των διαφόρων οργανισμών προκειμένου να επιτευχθεί η κρίσιμη αυτή μάζα (λαμβάνοντας υπόψη τις απαιτούμενες τροποποιήσεις των βασικών κανονισμών που διέπουν τους οργανισμούς και τη δημοσιονομική τους ανεξαρτησία), ή να καταρτίσει επειγόντως ειδικούς κανόνες για τους οργανισμούς (ιδίως κανόνες εφαρμογής για τους οργανισμούς) που να καθιστούν δυνατή την πλήρη συμμόρφωσή τους·

               10.

               επιμένει ότι η Επιτροπή θα πρέπει κατά την κατάρτιση του προσχεδίου προϋπολογισμού να λαμβάνει υπόψη τα αποτελέσματα της εκτέλεσης του προϋπολογισμού από τους επιμέρους οργανισμούς κατά τα προηγούμενα έτη, και ιδίως το έτος ν-1, και να αναθεωρεί αντίστοιχα τον προϋπολογισμό που ζητεί ο συγκεκριμένος οργανισμός· καλεί την αρμόδια επιτροπή του να τηρεί την ανωτέρω αναθεώρηση και, αν δεν το έχει πράξει η Επιτροπή, να αναπροσαρμόζει η ίδια το συγκεκριμένο προϋπολογισμό σε ρεαλιστικά επίπεδα που να ανταποκρίνονται στις ικανότητες απορρόφησης και εκτέλεσης του εκάστοτε οργανισμού·

               11.

               υπενθυμίζει την απόφασή του σχετικά με την απαλλαγή για το οικονομικό έτος 2005, στην οποία καλεί την Επιτροπή να υποβάλλει ανά πενταετία μελέτη σχετικά με την προστιθέμενη αξία κάθε υφιστάμενου οργανισμού· καλεί όλα τα σχετικά θεσμικά όργανα, σε περίπτωση αρνητικής αποτίμησης της προστιθέμενης αξίας ενός αποκεντρωμένου οργανισμού, να λαμβάνουν τα απαιτούμενα μέτρα προβαίνοντας σε αναδιατύπωση της εντολής του συγκεκριμένου οργανισμού ή στο κλείσιμό του· επισημαίνει ότι η Επιτροπή δεν πραγματοποίησε ούτε μία αξιολόγηση το 2007· επιμένει ότι η Επιτροπή θα πρέπει να υποβάλει τουλάχιστον πέντε τέτοιες αξιολογήσεις πριν ληφθεί η απόφαση περί απαλλαγής για το οικονομικό έτος 2007, αρχίζοντας από τους παλαιότερους οργανισμούς·

               12.

               θεωρεί ότι οι συστάσεις του Ελεγκτικού Συνεδρίου θα πρέπει να υιοθετηθούν αμέσως και το ύψος των επιχορηγήσεων που καταβάλλονται στους οργανισμούς να προσαρμοστεί με βάση τις πραγματικές τους ταμειακές ανάγκες· θεωρεί, ακόμη, ότι οι τροπολογίες στο γενικό δημοσιονομικό κανονισμό θα πρέπει να ενσωματωθούν στο δημοσιονομικό κανονισμό πλαίσιο κάθε οργανισμού και τους διάφορους ειδικούς δημοσιονομικούς κανονισμούς·

               13.

               εκφράζει την ανησυχία του για το σημαντικό αριθμό έκτακτων υπαλλήλων, που θα μπορούσε να υπονομεύσει την ποιότητα του έργου τους· ζητεί, ως εκ τούτου, από την Επιτροπή να βελτιώσει την παρακολούθηση που ασκεί σχετικά με την εφαρμογή του κανονισμού Υπηρεσιακής Κατάστασης των υπαλλήλων από τους οργανισμούς·

         Παρουσίαση των στοιχείων στις εκθέσεις

               14.

               επισημαίνει ότι δεν υπάρχει καθιερωμένη προσέγγιση μεταξύ των οργανισμών όσον αφορά την παρουσίαση των δραστηριοτήτων τους κατά το συγκεκριμένο οικονομικό έτος, των λογαριασμών τους, και των εκθέσεών τους για τη δημοσιονομική και τη χρηματοοικονομική διαχείριση, ούτε για το αν θα πρέπει να υποβληθεί από το διευθυντή του οργανισμού δήλωση αξιοπιστίας· παρατηρεί ότι δεν κάνουν όλοι οι οργανισμοί σαφή διάκριση μεταξύ α) της παρουσίασης του έργου του οργανισμού στο κοινό και β) της υποβολής τεχνικής έκθεσης για τη δημοσιονομική και τη χρηματοοικονομική διαχείριση·

               15.

               επισημαίνει ότι, μολονότι οι πάγιες οδηγίες της Επιτροπής σχετικά με την κατάρτιση των εκθέσεων δραστηριότητας δεν προβλέπουν ρητώς την κατάρτιση δήλωσης αξιοπιστίας από τον οργανισμό, πολλοί διευθυντές το έχουν πράξει για το 2006, ένας δε από αυτούς περιέλαβε και μια σημαντική επιφύλαξη·

               16.

               υπενθυμίζει ότι με την παράγραφο 41 του ψηφίσματός του της 12ης Απριλίου 2005 (7) καλεί τους διευθυντές των Υπηρεσιών να επισυνάπτουν στο εξής στην ετήσια έκθεση δραστηριοτήτων τους, η οποία υποβάλλεται μαζί με τα οικονομικά και διαχειριστικά στοιχεία, δήλωση αξιοπιστίας όσον αφορά τη νομιμότητα και κανονικότητα των πράξεων, παρόμοια με τις δηλώσεις που υποβάλλουν σήμερα οι γενικοί διευθυντές της Επιτροπής·

               17.

               ζητεί από την Επιτροπή να τροποποιήσει ανάλογα τις πάγιες οδηγίες της προς τους οργανισμούς·

               18.

               προτείνει, επιπλέον, η Επιτροπή να συνεργαστεί με τους οργανισμούς για την ανάπτυξη εναρμονισμένου προτύπου για όλους τους οργανισμούς και τις αποκεντρωμένους υπηρεσίες κάνοντας σαφή διάκριση μεταξύ:

                           —

                           ετήσιας έκθεσης για τη γενική παρουσίαση των δραστηριοτήτων, του έργου και των επιτευγμάτων του οργανισμού,

                           —

                           δημοσιονομικών δελτίων και έκθεσης σχετικά με την εκτέλεση του προϋπολογισμού,

                           —

                           έκθεσης δραστηριοτήτων στα πρότυπα των εκθέσεων δραστηριοτήτων του γενικού διευθυντή της Επιτροπής,

                           —

                           δήλωσης αξιοπιστίας υπογεγραμμένης από το διευθυντή του οργανισμού, συνοδευόμενης από ενδεχόμενες επιφυλάξεις ή παρατηρήσεις στις οποίες θεωρεί σκόπιμο να επιστήσει την προσοχή της αρμόδιας για τον προϋπολογισμό αρχής·

         Τα γενικά πορίσματα του Ελεγκτικού Συνεδρίου

               19.

               επισημαίνει το συμπέρασμα του Ελεγκτικού Συνεδρίου [παράγραφος 10.29 (8) της ετήσιας έκθεσης], ότι η εκταμίευση των επιχορηγήσεων που καταβάλλει η Επιτροπή από τον κοινοτικό προϋπολογισμό δεν βασίζεται σε επαρκώς αιτιολογημένες εκτιμήσεις των αναγκών των οργανισμών σε μετρητά, και ότι αυτό, σε συνδυασμό με τον όγκο των μεταφορών, οδηγεί τους οργανισμούς στο να τηρούν μεγάλα ταμειακά υπόλοιπα· επισημαίνει, ακόμα, τη σύσταση του Ελεγκτικού Συνεδρίου, το ύψος των επιχορηγήσεων που καταβάλλονται στους οργανισμούς να αντιστοιχεί στις πραγματικές τους ταμειακές ανάγκες·

               20.

               επισημαίνει ότι, στο τέλος του 2006, 14 οργανισμοί δεν είχαν εφαρμόσει ακόμη το σύστημα λογιστικής ABAC (ετήσια έκθεση, υποσημείωση στην παράγραφο 10.31)·

               21.

               επισημαίνει την παρατήρηση του Ελεγκτικού Συνεδρίου (ετήσια έκθεση, παράγραφος 1.25) σχετικά με τις αυξημένες δαπάνες ορισμένων οργανισμών που καταλόγισαν τα καταβλητέα έξοδα για μη ληφθείσα άδεια· επισημαίνει ότι το Ελεγκτικό Συνέδριο εξέδωσε με επιφυλάξεις τις δηλώσεις αξιοπιστίας του στην περίπτωση τριών οργανισμών [Ευρωπαϊκό Κέντρο για την Ανάπτυξη της Επαγγελματικής Κατάρτισης (Cedefop), CEPOL και Ευρωπαϊκός Οργανισμός Σιδηροδρόμων] για το οικονομικό έτος 2006 (2005: Cedefop, Ευρωπαϊκή Αρχή για την Ασφάλεια των Τροφίμων, Ευρωπαϊκή Υπηρεσία Ανασυγκρότησης)·

         Εσωτερικός έλεγχος

               22.

               υπενθυμίζει ότι σύμφωνα με το άρθρο 185 παράγραφος 3 του δημοσιονομικού κανονισμού, ο εσωτερικός ελεγκτής της Επιτροπής είναι επίσης εσωτερικός ελεγκτής των κανονιστικών οργανισμών που λαμβάνουν επιδοτήσεις από τον κοινοτικό προϋπολογισμό· επισημαίνει ότι ο εσωτερικός ελεγκτής αναφέρεται στο διοικητικό συμβούλιο και το διευθυντή κάθε οργανισμού·

               23.

               εφιστά την προσοχή στις εξής επιφυλάξεις που περιλαμβάνει η ετήσια έκθεση δραστηριοτήτων του εσωτερικού ελεγκτή για το 2006:
               «Ο εσωτερικός ελεγκτής της Επιτροπής δεν είναι σε θέση να εκπληρώσει την υποχρέωσή του βάσει του άρθρου 185 του δημοσιονομικού κανονισμού ως εσωτερικού ελεγκτή των κοινοτικών οργανισμών λόγω έλλειψης προσωπικού.»·

               24.

               επισημαίνει, ωστόσο, την παρατήρηση του εσωτερικού ελεγκτή για το 2006, ότι από το 2007, με πρόσθετο προσωπικό που θα διαθέσει η Επιτροπή στην υπηρεσία εσωτερικού ελέγχου (IAS), όλοι οι εν λειτουργία κανονιστικοί οργανισμοί θα υπόκεινται σε ετήσιο εσωτερικό έλεγχο·

               25.

               επισημαίνει το διαρκώς αυξανόμενο αριθμό κανονιστικών και εκτελεστικών οργανισμών και κοινών επιχειρήσεων που απαιτείται να ελέγχονται από την IAS σύμφωνα με το άρθρο 185 του δημοσιονομικού κανονισμού· ζητεί από την Επιτροπή να ενημερώσει την αρμόδια επιτροπή του, αν το προσωπικό που θα διατεθεί στην IAS θα επαρκεί για τη διεξαγωγή ετήσιου λογιστικού ελέγχου όλων των οργανισμών τα προσεχή έτη·

               26.

               παρατηρεί ότι σύμφωνα με το άρθρο 72 παράγραφος 5 του κανονισμού (ΕΚ, Ευρατόμ) αριθ. 2343/2002, κάθε οργανισμός πρέπει να υποβάλλει κάθε χρόνο στην αρμόδια για την απαλλαγή αρχή και την Επιτροπή έκθεση του διευθυντή του σχετικά με τον αριθμό και τον τύπο των λογιστικών ελέγχων που έχει διεξαγάγει ο εσωτερικός ελεγκτής, τις συστάσεις που έχουν γίνει και τις ενέργειες που έχουν αναληφθεί σε συνέχεια των συστάσεων αυτών· ζητεί από τους οργανισμούς να αναφέρουν αν τούτο έχει γίνει, και, αν ναι, με ποιο τρόπο·

               27.

               λαμβάνει υπόψη, σε σχέση με την ικανότητα εσωτερικού ελέγχου, ιδίως σε σχέση με μικρότερους οργανισμούς, την πρόταση που υπέβαλε ο εσωτερικός ελεγκτής ενώπιον της αρμόδιας Επιτροπής του Κοινοβουλίου στις 14 Σεπτεμβρίου 2006, να επιτρέπεται στους μικρότερους οργανισμούς να αναθέτουν εσωτερικούς ελέγχους σε ιδιωτικούς φορείς·

         Αξιολόγηση των οργανισμών

               28.

               υπενθυμίζει την κοινή δήλωση του Κοινοβουλίου, του Συμβουλίου και της Επιτροπής (9), που προέκυψε από τη συνδιαλλαγή ενόψει του Συμβουλίου Ecofin για τον προϋπολογισμό, στις 13 Ιουλίου 2007, με την οποία ζητούνται ι) κατάσταση των οργανισμών τους οποίους προτίθεται να αξιολογήσει η Επιτροπή και ιι) κατάσταση των οργανισμών που έχουν ήδη αξιολογηθεί, συνοδευόμενη από επισκόπηση των βασικών συμπερασμάτων·

         Πειθαρχικές διαδικασίες

               29.

               επισημαίνει ότι, λόγω του μεγέθους τους, οι επιμέρους οργανισμοί δυσκολεύονται να συγκροτήσουν ειδικά πειθαρχικά συμβούλια απαρτιζόμενα από υπαλλήλους κατάλληλου βαθμού, η δε IDOC (υπηρεσία διοικητικής έρευνας και πειθαρχικών μέτρων) της Επιτροπής δεν έχει αρμοδιότητα στους οργανισμούς· καλεί τους οργανισμούς να εξετάσουν τη δυνατότητα συγκρότησης κοινού πειθαρχικού συμβουλίου·

         Σχέδιο διοργανικής συμφωνίας

               30.

               υπενθυμίζει το σχέδιο διοργανικής συμφωνίας σχετικά με το πλαίσιο λειτουργίας των ευρωπαϊκών κανονιστικών οργανισμών που υπέβαλε η Επιτροπή [COM(2005) 59], το οποίο έχει ως στόχο τη δημιουργία οριζόντιου πλαισίου για τη δημιουργία, τη διάρθρωση, τη λειτουργία, την αξιολόγηση και τον έλεγχο των ευρωπαϊκών κανονιστικών οργανισμών· επισημαίνει ότι το σχέδιο συνιστά χρήσιμη πρωτοβουλία στην προσπάθεια εξορθολογισμού της δημιουργίας και της λειτουργίας των οργανισμών· επισημαίνει τη δήλωση που περιλαμβάνεται στη συγκεφαλαιωτική έκθεση της Επιτροπής του 2006 [παράγραφος 3.1 COM(2007) 274], ότι μολονότι δεν υπήρξε πρόοδος στις διαπραγματεύσεις μετά τη δημοσίευση του σχεδίου, η συζήτηση επί της ουσίας επαναλήφθηκε στο Συμβούλιο στο τέλος του 2006· εκφράζει τη λύπη του για το γεγονός ότι δεν στάθηκε δυνατόν να σημειωθεί περαιτέρω πρόοδος προς την κατεύθυνση της θέσπισης της συμφωνίας·

               31.

               εκφράζει στο πλαίσιο αυτό την ικανοποίησή του για τη δέσμευση της Επιτροπής να υποβάλει ανακοίνωση σχετικά με το μέλλον των κανονιστικών οργανισμών μέσα στο 2008·

         Αυτοχρηματοδοτούμενοι οργανισμοί

               32.

               υπενθυμίζει ότι στους δύο αυτοχρηματοδοτούμενους οργανισμούς χορηγεί απαλλαγή στο διευθυντή το διοικητικό συμβούλιο· επισημαίνει ότι οι δύο οργανισμοί διαθέτουν σημαντικό συσσωρευμένο πλεόνασμα από έσοδα τελών που έχουν μεταφερθεί από προηγούμενα έτη·

                           —

                           Γραφείο Εναρμόνισης στην εσωτερική αγορά, ταμειακά διαθέσιμα και ισοδύναμα αυτών: 281 εκατ. ευρώ (10),

                           —

                           Κοινοτικό Γραφείο Φυτικών Ποικιλιών, ταμειακά διαθέσιμα και ισοδύναμα αυτών: 18 εκατ. ευρώ (11)·

         Συγκεκριμένα ζητήματα

               33.

               χαιρετίζει την εξαιρετική συμβολή της Υπηρεσίας στην ανάπτυξη και εδραίωση της σταθερότητας στην περιοχή μέσω των ποικίλων προγραμμάτων της καθώς και της χρηστής διαχείρισης του προγράμματος CARDS·

               34.

               πιστεύει ότι το έργο της Υπηρεσίας συνέβαλε εξόχως στην ανάπτυξη της περιοχής και ότι η αποστολή της έχει εκπληρωθεί ικανοποιητικά· λαμβάνει γνώση της απόφασης για κατάργηση της Υπηρεσίας το 2008 με σκοπό η διαχείριση της βοήθειας προς τη Σερβία, Κοσσυφοπέδιο, Μαυροβούνιο και Πρώην Γιουγκοσλαβική Δημοκρατία της Μακεδονίας να ανατεθεί στις αντιπροσωπείες της Επιτροπής στις χώρες αυτές· επιμένει η συσσωρευμένη τεχνογνωσία και εμπειρογνωμοσύνη να μεταφερθεί στις σχετικές αντιπροσωπείες της Επιτροπής, μεταξύ άλλων μέσω της ανακατανομής του προσωπικού της Υπηρεσίας για τη διαχείριση των σχετικών προγραμμάτων στις αντιπροσωπείες αυτές·

               35.

               στο πλαίσιο αυτό επαναλαμβάνει το αίτημά του να ενημερώνεται τακτικά από την Επιτροπή όσον αφορά τη μεταφορά δραστηριοτήτων από την Υπηρεσία στις αντιπροσωπείες·

               36.

               συγχαίρει τον Διευθυντή και το προσωπικό του για το έργο που επετέλεσαν σε πολύ δύσκολο περιβάλλον, το οποίο βελτίωσε σημαντικά την εικόνα της ΕΕ και την προβολή της·

               37.

               θεωρεί ότι η Υπηρεσία δεν έχει μόνον τα συστήματα (υλικοτεχνική στήριξη, συστήματα ΤΠ και άλλα) για να εκτελεί ταχέως μεγάλα ποσά στήριξης σε περιοχές μετά από συγκρούσεις, αλλά ότι έχει επίσης αποδείξει συγκεκριμένα ότι διαθέτει και υψηλά επίπεδα πραγματογνωμοσύνης και τεχνογνωσίας στον τομέα της ανασυγκρότησης μετά από πόλεμο·

               38.

               είναι πεπεισμένο ότι τη στιγμή που η Επιτροπή αναλαμβάνει τη διαχείριση του νέου μέσου προενταξιακής βοήθειας, ενόψει των σχετικών με το κεκτημένο καθηκόντων όσον αφορά τα Βαλκάνια, θα πρέπει πλέον να θέσει υπόψη του Συμβουλίου νέα εντολή για την Υπηρεσία η οποία, όπως έχει αποφασισθεί, πρέπει να ολοκληρώσει το έργο της στα Βαλκάνια έως τα τέλη του 2008 και να μετατραπεί σε μια πραγματικά Ευρωπαϊκή Υπηρεσία εξωτερικών δράσεων·

               39.

               θεωρεί ότι μια νέα εντολή αυτής της επιτυχούς υπηρεσίας θα ήταν ο πλέον αποτελεσματικός τρόπος για να εκτελούνται τα νέα καθήκοντα στις εξωτερικές σχέσεις, τα οποία δεν είναι δυνατόν να εκτελούν οι υπηρεσίες της Επιτροπής στις Βρυξέλλες ή οι αντιπροσωπείες της Επιτροπής·

               40.

               θεωρεί ότι, με τη νέα αυτή εντολή, η Υπηρεσία θα μπορούσε να διαδραματίσει τον πλέον αποτελεσματικό ρόλο σε περιοχές όπου η παραδοσιακή αναπτυξιακή βοήθεια δεν είναι δυνατόν να εφαρμοσθεί· θεωρεί εξάλλου ότι τούτο θα αυξήσει σημαντικά την προβολή της ΕΕ·

               41.

               επισημαίνει την παρατήρηση του Ελεγκτικού Συνεδρίου σε σχέση με το οικονομικό έτος 2006, ότι ενώ το ποσοστό εκτέλεσης του προϋπολογισμού ήταν ικανοποιητικό, η Υπηρεσία πρέπει να προσέξει περισσότερο το επίπεδο των πιστώσεων ανάληψης υποχρεώσεων που δεν έχουν δεσμευτεί ακόμα, και να παρακολουθεί πιο προσεκτικά τα προγράμματά της, δεδομένου ότι η εντολή της λήγει στο τέλος του 2008·

               42.

               επισημαίνει ακόμη το συμπέρασμα του Ελεγκτικού Συνεδρίου, ότι το σύστημα λογιστικής και το σύστημα εσωτερικού ελέγχου έχουν βελτιωθεί σε σχέση με τα προηγούμενα χρόνια, ιδίως όσον αφορά την παρακολούθηση των κονδυλίων που διαχειρίζονται εξωτερικοί φορείς και την εφαρμογή των διαδικασιών προμηθειών·

               43.

               υπενθυμίζει ότι η Υπηρεσία έχει το μεγαλύτερο προϋπολογισμό (2006: 271 εκατ. ευρώ) από όλους τους οργανισμούς που υπόκεινται σε διαδικασία απαλλαγής·

               44.

               επισημαίνει, ωστόσο, ότι από τους λογαριασμούς της Υπηρεσίας προκύπτει ότι το σύνολο των πιστώσεων που μεταφέρθηκαν στο 2007 ανήλθε σε 678 εκατ. ευρώ·

               45.

               ζητεί από την Επιτροπή να ενημερώσει την αρμόδια επιτροπή του Κοινοβουλίου, τι θα γίνει με τις υπόλοιπες πιστώσεις που θα έχουν μείνει στο τέλος της εντολής της Υπηρεσίας·

               46.

               επισημαίνει ότι ο διευθυντής της Υπηρεσίας υπέγραψε δήλωση αξιοπιστίας χωρίς επιφυλάξεις, στις 30 Μαΐου 2007·

               47.

               επισημαίνει ότι στο τέλος του 2004 η IAS διεξήγαγε έλεγχο συμμόρφωσης όσον αφορά την αποτελεσματικότητα και την απόδοση των πέντε τόπων εργασίας της Υπηρεσίας, ενώ το 2006 η διοίκηση της Υπηρεσίας έλαβε μέτρα ανταποκρινόμενη στους προβληματισμούς της IAS·

               48.

               ζητεί από την Επιτροπή να τροποποιήσει την εντολή της Υπηρεσίας, που λήγει το 2008, μεταβάλλοντας την Υπηρεσία σε οργανισμό ανάληψης συγκεκριμένων ενεργειών της ΕΕ στον εξωτερικό τομέα, κυρίως δε στις περιοχές που ανανήφουν από κρίσεις.

      (1)  ΕΕ C 261 της 31.10.2007, σ. 13.

      (2)  ΕΕ C 309 της 19.12.2007, σ. 40.

      (3)  ΕΕ L 248 της 16.9.2002, σ. 1.

      (4)  ΕΕ L 306 της 7.12.2000, σ. 7.

      (5)  ΕΕ L 357 της 31.12.2002, σ. 72.

      (6)  ΕΕ L 187 της 15.7.2008, σ. 182.

      (7)  Ψήφισμα του Ευρωπαϊκού Κοινοβουλίου το οποίο περιέχει τις παρατηρήσεις που συνοδεύουν την πρόταση απόφασης για τη χορήγηση απαλλαγής στον διευθυντή της Ευρωπαϊκής Υπηρεσίας Ανασυγκρότησης σχετικά με την εκτέλεση του προϋπολογισμού της για το οικονομικό έτος 2003 (ΕΕ L 196 της 27.7.2005, σ. 61).

      (8)  ΕΕ C 273 της 15.11.2007, σ. 1.

      (9)  Έγγραφο DS 605/1/07 Rev1 του Συμβουλίου.

      (10)  Πηγή: Έκθεση για τους ετήσιους λογαριασμούς του Γραφείου Εναρμόνισης στην εσωτερική αγορά για το οικονομικό έτος 2006 συνοδευόμενη από τις απαντήσεις του Γραφείου (ΕΕ C 309 της 19.12.2007, σ. 141).

      (11)  Πηγή: Έκθεση σχετικά με τους ετήσιους λογαριασμούς του Κοινοτικού Γραφείου Φυτικών Ποικιλιών για το οικονομικό έτος 2006 συνοδευόμενη από τις απαντήσεις του Γραφείου (ΕΕ C 309 της 19.12.2007, σ. 135).


title: 86/422/ΕΟΚ: Απόφαση του Συμβουλίου της 8ης Απριλίου 1986 για την σύναψη συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Ταϋλάνδης για το εμπόριο υφαντουργικών προϊόντων

text:
29 . 8 . 86                           Επίσημη Εφημερίδα των Ευρωπαϊκων Κοινοτήτων                                Αριθ . L 245 /289
                                              ΑΠΟΦΑΣΗ ΤΟΥ ΣΥΜΒΟΥΛΙΟΥ
                                                    της 8ης Απριλίου 1986
                για τη σύναψη συμφωνίας μεταξύ της Ευρωπαϊκής Οικονομικής Κοινότητας και του Βασιλείου
                                   της Ταϋλάνδης για το εμπόριο υφαντουργικών προϊόντων
                                                        (86/422/EOK)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,                         κης Οικονομικής Κοινότητας και του Βασιλείου της Ταϋ
                                                                  λάνδης .
Έχοντας υπόψη :
                                                                  Το κείμενο της συμφωνίας επισυνάπτεται στην παρούσα
τη συνθήκη για την ίδρυση της Ευρωπαϊκής Οικονομικής              απόφαση .
Κοινότητας, και ιδίως το άρθρο 113 ,
τη σύσταση της Επιτροπής ,
                                                                                Άρθρο 2
Εκτιμώντας ότι πρέπει να εγκριθεί η συμφωνία για το εμπόριο
υφαντουργικών προϊόντων, που αποτέλεσαν αντικείμενο
                                                                  Ο Πρόεδρος του Συμβουλίου θα προβεί στην κοινοποίηση που
διαπραγματεύσεων μεταξύ της Ευρωπαϊκής Οικονομικής
                                                                  προβλέπει το άρθρο 19 της συμφωνίας 0).
Κοινότητας και του Βασιλείου της Ταϋλάνδης ,
ΑΠΟΦΑΣΙΖΕΙ :                                                      Λουξεμβούργο , 8 Απριλίου 1986 .
                         Άρθρο 1                                                                       Για το Συμβούλιο
Εγκρίνεται εξ ονόματος της Κοινότητας η συμφωνία για                                                      Ο Πρόεδρος
το εμπόριο υφαντουργικών προϊόντων μεταξύ της Ευρωπαϊ                                             G. Μ . V. ναη ΑΑRDΕΝΝΕ
                                                                 0 ) Η ημερομηνία έναρξης ισχύος της συμφωνίας θα δημοσιευθεί στην
                                                                     Επίσημη Εφημερίδα των Ευρωπαϊκών Κοινοτήτων με τη φροντίδα
                                                                     της Γενικής Γραμματείας του Συμβουλίου .


Avis juridique important

|

32003D0913(01)

Απόφαση του Συμβουλίου της 22ας Ιουλίου 2003 για την ίδρυση Συμβουλευτικής Επιτροπής για την Ασφάλεια και την Υγεία στο Χώρο Εργασίας (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. C 218 της 13/09/2003 σ. 0001 - 0004

Απόφαση του Συμβουλίουτης 22ας Ιουλίου 2003για την ίδρυση Συμβουλευτικής Επιτροπής για την Ασφάλεια και την Υγεία στο Χώρο Εργασίας(2003/C 218/01)(Κείμενο που παρουσιάζει ενδιαφέρον για τον ΕΟΧ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 202,την πρόταση που υπέβαλε η Επιτροπή μετά από διαβουλεύσεις με τη Συμβουλευτική Επιτροπή για την Ασφάλεια, την Υγιεινή και την Προστασία της Υγείας στον Τόπο Εργασίας,Εκτιμώντας τα εξής:(1) Η προστασία από τα επαγγελματικά ατυχήματα και ασθένειες συγκαταλέγεται μεταξύ των στόχων της Συνθήκης.(2) Η βαθιά μετατροπή των μεθόδων παραγωγής σε όλους τους τομείς της οικονομίας και η διάδοση επικίνδυνων τεχνικών και ουσιών οδήγησαν στην εμφάνιση νέων προβλημάτων όσον αφορά την ασφάλεια και την υγεία των εργαζομένων στο χώρο εργασίας τους.(3) Είναι σκόπιμο να προβλεφθεί ένας μόνιμος φορέας με καθήκον να επικουρεί την Επιτροπή κατά την προετοιμασία και την υλοποίηση διαφόρων δραστηριοτήτων στους τομείς της ασφάλειας και της υγείας στο χώρο εργασίας, και να διευκολύνει τη συνεργασία μεταξύ των εθνικών διοικήσεων, των συνδικαλιστικών οργανώσεων και των οργανώσεων των εργοδοτών.(4) Με τις αποφάσεις που έλαβαν οι αντιπρόσωποι των κυβερνήσεων των κρατών μελών που συνήλθαν στο πλαίσιο του Ειδικού Συμβουλίου Υπουργών κατά την 36η και την 42α σύνοδο του Συμβουλίου, στις 6 Σεπτεμβρίου 1956 και στις 9 και 10 Μαΐου 1957, είχε συσταθεί Επιτροπή για την Ασφάλεια των Ορυχείων, η εντολή της οποίας ορίσθηκε με την απόφαση των αντιπροσώπων των κυβερνήσεων των κρατών μελών που συνήλθαν στο πλαίσιο του Ειδικού Συμβουλίου των Υπουργών της 9ης Ιουλίου 1957 περί των καθηκόντων και του εσωτερικού κανονισμού της Επιτροπής για την Ασφάλεια των Ορυχείων(1), και οι αρμοδιότητες της οποίας επεκτάθηκαν με την απόφαση 74/326/ΕΟΚ του Συμβουλίου της 27ης Ιουνίου 1974(2).(5) Εξάλλου, με την απόφαση 74/325/ΕΟΚ του Συμβουλίου, της 27ης Ιουνίου 1974, περί συστάσεως Συμβουλευτικής Επιτροπής για την Ασφάλεια, την Υγιεινή και την Προστασία της Υγείας στον Τόπο Εργασίας(3), είχε επίσης συσταθεί ένας μόνιμος φορέας για το σύνολο των οικονομικών δραστηριοτήτων, πλην των εξορυκτικών βιομηχανιών και του τομέα της προστασίας της υγείας των εργαζομένων από τους κινδύνους που οφείλονται στην ιοντίζουσα ακτινοβολία.(6) Οι ριζικές αλλαγές που σημειώθηκαν κατά τη διάρκεια των τελευταίων ετών στον κόσμο της εργασίας και στη δομή του ευρωπαϊκού οικοδομήματος, ιδίως με την ενσωμάτωση στη Συνθήκη του Άμστερνταμ ενός κοινωνικού πρωτοκόλλου, καθώς και οι νέες προοπτικές της εν εξελίξει διαδικασίας διεύρυνσης, επιβάλλουν μία κριτική και εποικοδομητική επανεξέταση της διαδικασίας διαβούλευσης και των ομάδων και επιτροπών που έχουν συσταθεί για το σκοπό αυτό στο πλαίσιο της Κοινότητας.(7) Στην ανακοίνωσή της σχετικά με ένα κοινοτικό πρόγραμμα όσον αφορά την ασφάλεια, την υγιεινή και την υγεία κατά την εργασία (1996-2000), η Επιτροπή τόνισε ότι απαιτείται απλούστευση της λειτουργίας των δύο συμβουλευτικών επιτροπών, της Συμβουλευτικής Επιτροπής για την Ασφάλεια, την Υγιεινή και την Προστασία της Υγείας στον τόπο εργασίας και του Μονίμου Οργάνου για την Ασφάλεια και την Υγιεινή στα Ανθρακωρυχεία και στις άλλες Εξορυκτικές Βιομηχανίες, μέσω της συγχώνευσής τους, της μείωσης των μελών τους και της δημιουργίας μιας ενιαίας γραμματείας και για τις δύο.(8) Στην ανακοίνωση της Επιτροπής με τίτλο "Προσαρμογή στις αλλαγές της εργασίας και της κοινωνίας: μια νέα κοινοτική στρατηγική υγείας και ασφάλειας 2002-2006" διαπιστώνεται επίσης ότι, για την αποτελεσματική εφαρμογή του κοινοτικού δικαίου απαιτείται στενή συνεργασία μεταξύ της Επιτροπής και των διοικήσεων στα κράτη μέλη και ότι αυτή η συνεργασία θα βελτιωνόταν και θα απλουστευόταν αν οι δύο συμβουλευτικές επιτροπές συγχωνεύονταν σε μία μόνο συμβουλευτική επιτροπή.(9) Θα πρέπει να διατηρηθεί η δομή της Συμβουλευτικής Επιτροπής για την Ασφάλεια, την Υγιεινή και την Προστασία της Υγείας στον Τόπο Εργασίας ενώ παράλληλα θα γίνουν αλλαγές για τη βελτίωση της λειτουργίας της και με ρητή αναφορά στον οριζόντιο χαρακτήρα των αρμοδιοτήτων της ώστε να καλύπτει όλους τους δημόσιους και ιδιωτικούς τομείς δραστηριότητας σύμφωνα με το πεδίο εφαρμογής της κοινοτικής νομοθεσίας για την υγεία και την ασφάλεια στο χώρο εργασίας. Οι γνώσεις και η πείρα που έχουν αποκτηθεί από το Μόνιμο Όργανο για την Ασφάλεια και την Υγιεινή στα Ορυχεία και στις άλλες Εξορυκτικές Βιομηχανίες θα πρέπει επίσης να διασφαλισθούν με τη σύσταση μόνιμων ομάδων εργασίας για συγκεκριμένους τομείς στο πλαίσιο της εν λόγω Συμβουλευτικής Επιτροπής.(10) Η μεταρρύθμιση αυτή θα πρέπει να ενσωματωθεί σε μία νέα απόφαση για τη σύσταση Συμβουλευτικής Επιτροπής για την Ασφάλεια και την Υγεία στον Τόπο Εργασίας ως ενιαίου συμβουλευτικού φορέα, και η οποία θα καταργεί την απόφαση 74/325/ΕΟΚ.(11) Θα πρέπει επίσης να καταργηθούν οι αποφάσεις με τις οποίες συστάθηκε η Επιτροπή για την Ασφάλεια των Ορυχείων, η απόφαση περί των καθηκόντων και του εσωτερικού κανονισμού της Επιτροπής για την Ασφάλεια των Ορυχείων, καθώς και η απόφαση 74/326/ΕΟΚ,ΑΠΟΦΑΣΙΖΕΙ:Άρθρο 1Συγκροτείται Συμβουλευτική Επιτροπή για την Ασφάλεια και την Υγεία στον Τόπο Εργασίας, στο εξής αποκαλούμενη "επιτροπή".Άρθρο 21. Η επιτροπή επιφορτίζεται με το καθήκον να επικουρεί την Επιτροπή κατά την προετοιμασία, την εφαρμογή και την αξιολόγηση των δραστηριοτήτων στον τομέα της ασφάλειας και της υγείας στο χώρο εργασίας.Αυτό το καθήκον αφορά όλους τους δημόσιους και ιδιωτικούς τομείς της οικονομίας.2. Η επιτροπή έχει ιδίως τα εξής καθήκοντα:α) να προβαίνει, βάσει των πληροφοριών που της διατίθενται, σε ανταλλαγή απόψεων και εμπειριών στο θέμα των υφισταμένων ή προβλεπόμενων ρυθμίσεων·β) να συμβάλλει στη διαμόρφωση μιας κοινής προσέγγισης όσον αφορά τα προβλήματα που παρουσιάζονται στους τομείς της ασφάλειας και της υγείας στο χώρο εργασίας, καθώς και στον προσδιορισμό των κοινοτικών προτεραιοτήτων και των μέτρων που απαιτούνται για την πραγματοποίησή τους·γ) να εφιστά την προσοχή της Επιτροπής στους τομείς εκείνους που φαίνεται να απαιτούν την απόκτηση νέων γνώσεων και τη λήψη κατάλληλων μέτρων κατάρτισης και έρευνας·δ) να καθορίσει, στο πλαίσιο των προγραμμάτων κοινοτικής δράσης:- τα κριτήρια και τους στόχους πρόληψης ατυχημάτων στο χώρο εργασίας και των κινδύνων που απειλούν την υγεία μέσα στην επιχείρηση,- τις μεθόδους που θα επιτρέψουν στις επιχειρήσεις και στο προσωπικό τους να αξιολογήσουν και να βελτιώσουν το επίπεδο προστασίας·ε) να συμβάλλει, συμπληρωματικά ως προς τον ευρωπαϊκό οργανισμό για την ασφάλεια και την υγεία στην εργασία, στην ενημέρωση των εθνικών διοικήσεων, των συνδικαλιστικών οργανώσεων των εργαζομένων και των οργανώσεων των εργοδοτών σχετικά με τα κοινοτικά μέτρα, έτσι ώστε να διευκολύνει τη συνεργασία τους και να ενθαρρύνει τυχόν πρωτοβουλίες τους για την ανταλλαγή των εμπειριών και τον καθορισμό κωδίκων ορθής πρακτικής·στ) να γνωμοδοτεί σχετικά με τα σχέδια των κοινοτικών πρωτοβουλιών που έχουν αντίκτυπο στην ασφάλεια και την υγεία στην εργασία·ζ) να διατυπώνει γνώμη για το ετήσιο πρόγραμμα και για το κυλιόμενο τετραετές πρόγραμμα του Ευρωπαϊκού Οργανισμού για την Ασφάλεια και την Υγεία στην Εργασία.3. Για την εκτέλεση των προαναφερομένων καθηκόντων, η επιτροπή συνεργάζεται με τις άλλες επιτροπές που είναι αρμόδιες για την ασφάλεια και την υγεία στο χώρο εργασίας, μεταξύ άλλων με την Επιτροπή των Ανώτερων Επιθεωρητών Εργασίας και με την Επιστημονική Επιτροπή για τα όρια επαγγελματικής έκθεσης σε χημικές ουσίες, κυρίως μέσω της ανταλλαγής πληροφοριών.Άρθρο 31. Η επιτροπή απαρτίζεται από τρία τακτικά μέλη ανά κράτος μέλος, εκ των οποίων, για κάθε κράτος μέλος, ένας εκπρόσωπος των εθνικών διοικήσεων, ένας εκπρόσωπος των συνδικαλιστικών οργανώσεων και ένας εκπρόσωπος των οργανώσεων των εργοδοτών.2. Για κάθε τακτικό μέλος μπορεί να ορίζονται δύο αναπληρωματικά.Με την επιφύλαξη του άρθρου 6, παράγραφος 3, αναπληρωματικό μέλος δεν συμμετέχει στις συνεδριάσεις της επιτροπής παρά μόνον σε περίπτωση κωλύματος του τακτικού μέλους το οποίο αναπληρώνει.3. Τα τακτικά και τα αναπληρωματικά μέλη της επιτροπής διορίζονται από το Συμβούλιο. Κατά την υποβολή του καταλόγου των υποψηφίων στο Συμβούλιο, τα κράτη μέλη επιδιώκουν να εξασφαλίσουν ότι η σύνθεση της επιτροπής αντικατοπτρίζει πιστά τους ποικίλους ενδιαφερόμενους οικονομικούς τομείς και την αναλογία εργαζομένων ανδρών και γυναικών.4. Ο κατάλογος των τακτικών και των αναπληρωματικών μελών δημοσιεύεται από το Συμβούλιο στην Επίσημη Εφημερίδα της Ευρωπαϊκής Ένωσης, προς ενημέρωση.Άρθρο 41. Η θητεία των τακτικών και των αναπληρωματικών μελών είναι τριετής και ανανεώσιμη.2. Μετά τη λήξη της θητείας τους, τα τακτικά και τα αναπληρωματικά μέλη εξακολουθούν να ασκούν τα καθήκοντά τους μέχρις ότου αντικατασταθούν ή ανανεωθεί η θητεία τους.3. Πριν από την εκπνοή της τριετούς περιόδου, η θητεία λήγει είτε με παραίτηση του μέλους είτε με ανακοίνωση από το σχετικό κράτος μέλος όπου δηλώνεται η λήξη της.Για το εναπομένον διάστημα της θητείας του, το μέλος αντικαθίσταται σύμφωνα με τη διαδικασία που προβλέπεται στο άρθρο 3.Άρθρο 51. Στο εσωτερικό της επιτροπής, συγκροτούνται τρεις ομάδες συμφερόντων που απαρτίζονται αντίστοιχα από εκπροσώπους των εθνικών διοικήσεων, εκπροσώπους των συνδικαλιστικών οργανώσεων και εκπροσώπους των οργανώσεων των εργοδοτών.2. Κάθε ομάδα συμφερόντων επιλέγει τον εκπρόσωπό της μεταξύ των μελών της.3. Κάθε ομάδα συμφερόντων ορίζει έναν συντονιστή, ο οποίος συμμετέχει στις συνεδριάσεις της επιτροπής, του προεδρείου και της ομάδας συμφερόντων.4. Για την οργάνωση των δραστηριοτήτων της επιτροπής συγκροτείται ένα προεδρείο, το οποίο αποτελείται από δύο εκπροσώπους της Επιτροπής και από τους εκπροσώπους και τους συντονιστές που ορίζονται από τις ομάδες συμφερόντων.Άρθρο 61. Της επιτροπής προεδρεύει ο Γενικός Διευθυντής της Επιτροπής που είναι αρμόδιος για την κοινωνική πολιτική, ή σε περίπτωση κωλύματος και κατ' εξαίρεση, ένας από τους διευθυντές αυτής της Γενικής Διεύθυνσης, τον οποίο διορίζει ο Γενικός Διευθυντής. Ο πρόεδρος δεν συμμετέχει στην ψηφοφορία.2. Η επιτροπή συνεδριάζει ύστερα από σύγκληση του προέδρου της, είτε με δική του πρωτοβουλία είτε κατόπιν αιτήματος τουλάχιστον του ενός τρίτου των μελών.3. Ο πρόεδρος μπορεί, με δική του πρωτοβουλία, να καλεί το πολύ δύο εμπειρογνώμονες να συμμετάσχουν στις συνεδριάσεις της επιτροπής.Κάθε ομάδα συμφερόντων μπορεί να συνοδεύεται από δύο εμπειρογνώμονες το πολύ, με την επιφύλαξη ότι έχει ενημερωθεί ο πρόεδρος τρεις ημέρες τουλάχιστον πριν από τη συνεδρίαση της επιτροπής.4. Η επιτροπή μπορεί να συγκροτεί ομάδες εργασίας, των οποίων προεδρεύει ένα μέλος της επιτροπής ή ένα αναπληρωματικό μέλος. Κάθε ομάδα εργασίας αποτελείται από τέσσερις εμπειρογνώμονες ανά ομάδα συμφερόντων.Εντός της Επιτροπής, συγκροτείται μόνιμη ομάδα αποτελούμενη από 5 εμπειρογνώμονες ανά ομάδα συμφερόντων, η οποία ασχολείται σε τακτική βάση με θέματα σχετιζόμενα με τα ορυχεία και τις εξορυκτικές βιομηχανίες.Οι πρόεδροι των εν λόγω ομάδων εργασίας παρουσιάζουν τα αποτελέσματα των εργασιών τους υπό μορφή εκθέσεων, σε συνεδρίαση της επιτροπής.5. Οι εκπρόσωποι των σχετικών υπηρεσιών της Επιτροπής συμμετέχουν στις συνεδριάσεις της επιτροπής και των ομάδων εργασίας. Η Επιτροπή παρέχει γραμματειακή υποστήριξη στην επιτροπή.6. Στις συνεδριάσεις της επιτροπής, μπορούν να παρίστανται ως παρατηρητές:- ο διευθυντής του Ευρωπαϊκού Οργανισμού για την Ασφάλεια και την Υγεία στην Εργασία,- ο διευθυντής του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας,- ένας εκπρόσωπος ανά ομάδα συμφερόντων των κρατών μελών του Ευρωπαϊκού Οικονομικού Χώρου.7. Με βάση αιτιολογημένη γνώμη του προεδρείου, ο πρόεδρος μπορεί να επιτρέπει και σε άλλους παρατηρητές να παρίστανται σε μία ή περισσότερες συνεδριάσεις της επιτροπής.Άρθρο 71. Η γνώμη που διατυπώνεται από την επιτροπή είναι έγκυρη όταν είναι παρόντα τα δύο τρίτα των μελών της. Μόνον τα μέλη συμμετέχουν στις ψηφοφορίες.2. Η γνώμη της επιτροπής πρέπει να είναι αιτιολογημένη. Η γνώμη διατυπώνεται με την απόλυτη πλειοψηφία των έγκυρων ψήφων και συνοδεύεται από σημείωμα όπου εκφράζονται γραπτώς οι απόψεις της μειοψηφίας, κατόπιν αιτήσεώς της.3. Η επιτροπή διαθέτει διαδικασίες ταχείας λήψης αποφάσεων για τις οποίες ισχύουν οι όροι των παραγράφων 1 και 2, τηρουμένων των αναλογιών.Άρθρο 8Αφού λάβει τη γνώμη της Επιτροπής, η επιτροπή θεσπίζει τον εσωτερικό της κανονισμό, στον οποίο καθορίζονται οι πρακτικοί όροι λειτουργίας της, και, ιδίως, εκείνοι που αφορούν τις διαδικασίες ταχείας λήψης αποφάσεων καθώς και οι μηχανισμοί συνεργασίας με τις λοιπές επιτροπές που είναι αρμόδιες για την ασφάλεια και την υγεία στην εργασία, μεταξύ άλλων με την Επιτροπή των Ανώτερων Επιθεωρητών Εργασίας και με την Επιστημονική Επιτροπή για τα όρια επαγγελματικής έκθεσης σε χημικές ουσίες. Ο εσωτερικός κανονισμός διαβιβάζεται προς ενημέρωση στο Ευρωπαϊκό Κοινοβούλιο και στο Συμβούλιο. Το τελευταίο έχει επίσης δικαίωμα ανάκλησης.Άρθρο 9Με την επιφύλαξη του άρθρου 287 της Συνθήκης, απαιτείται από τα μέλη της επιτροπής να μην κοινολογούν τις πληροφορίες στις οποίες έχουν πρόσβαση κατά τη διάρκεια των εργασιών της επιτροπής ή των ομάδων εργασίας, εάν πληροφορηθούν από την Επιτροπή ότι η αιτηθείσα γνώμη ή το εγερθέν ζήτημα είναι εμπιστευτικού χαρακτήρα. Στην περίπτωση αυτή, μόνον τα μέλη της επιτροπής και οι αντιπρόσωποι της Επιτροπής παρίστανται στις συνεδριάσεις αυτές.Άρθρο 10Καταργούνται οι αποφάσεις για τη συγκρότηση της Επιτροπής για την Ασφάλεια των Ορυχείων, οι οποίες ελήφθησαν κατά την 36η και την 42α σύνοδο του Συμβουλίου στις 6 Σεπτεμβρίου 1956 και στις 9 και 10 Μαΐου 1957, η απόφαση των αντιπροσώπων των κυβερνήσεων των κρατών μελών που συνήλθαν στο πλαίσιο του Ειδικού Συμβουλίου των Υπουργών της 9ης Ιουλίου 1957 περί των καθηκόντων και του εσωτερικού κανονισμού της Επιτροπής για την ασφάλεια των ορυχείων, καθώς και οι αποφάσεις 74/325/ΕΟΚ και 74/326/ΕΟΚ του Συμβουλίου.Άρθρο 11Η παρούσα απόφαση τίθεται σε ισχύ την 1η Ιανουαρίου 2004.Βρυξέλλες, 22 Ιουλίου 2003.Για το ΣυμβούλιοΟ ΠρόεδροςG. Alemanno(1) ΕΕ 57 της 31.8.1957, σ. 487. Απόφαση η οποία τροποποιήθηκε τελευταία από την πράξη προσχώρησης του 1994.(2) EE L 185 της 9.7.1974, σ. 18. Απόφαση η οποία τροποποιήθηκε τελευταία από την πράξη προσχώρησης του 1994.(3) EE L 185 της 9.7.1974, σ. 15. Απόφαση η οποία τροποποιήθηκε τελευταία από την πράξη προσχώρησης του 1994.


Avis juridique important

|

31996D0626

96/626/ΕΚ: Απόφαση του Συμβουλίου της 7ης Οκτωβρίου 1996 περί εγκρίσεως της συμβάσεως μεταξύ της Ευρωπαϊκής Κοινότητας και της Υπηρεσίας Αρωγής και Έργων των Ηνωμένων Εθνών για τους πρόσφυγες της Παλαιστίνης (UNRWA) σχετικά με τη βοήθεια στους πρόσφυγες στις χώρες της Εγγύς Ανατολής

Επίσημη Εφημερίδα αριθ. L 282 της 01/11/1996 σ. 0068 - 0068

ΑΠΟΦΑΣΗ ΤΟΥ ΣΥΜΒΟΥΛΙΟΥ της 7ης Οκτωβρίου 1996 περί εγκρίσεως της συμβάσεως μεταξύ της Ευρωπαϊκής Κοινότητας και της Υπηρεσίας Αρωγής και Έργων των Ηνωμένων Εθνών για τους πρόσφυγες της Παλαιστίνης (UNRWA) σχετικά με τη βοήθεια στους πρόσφυγες στις χώρες της Εγγύς Ανατολής (96/626/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Ω, σε συνδυασμό με το άρθρο 228 παράγραφος 3 πρώτο εδάφιο,την πρόταση της Επιτροπής,τη γνώμη του Ευρωπαϊκού Κοινοβουλίου (1),Εκτιμώντας:ότι η σύμβαση που συνήφθη με την UNRWA σχετικά με τη βοήθεια στους πρόσφυγες στις χώρες της Εγγύς Ανατολής, που εγκρίθηκε στις 16 Δεκεμβρίου 1993 (2), έληξε στις 31 Δεκεμβρίου 1995 7ότι η κοινοτική βοήθεια στην UNRWA αποτελεί μέρος της εκστρατείας κατά τη φτώχειας στις αναπτυσσόμενες χώρες και συνεπώς συμβάλλει στην μακρόπνοη οικονομική και κοινωνική ανάπτυξη των οικείων πληθυσμιακών ομάδων και των χωρών υποδοχής στις οποίες διαβιούν 7ότι πρέπει να συναφθεί νέα σύμβαση με την UNRWA έτσι ώστε να μπορέσει να συνεχιστεί η παροχή κοινοτικής βοήθειας στο πλαίσιο ενός ολοκληρωμένου προγράμματος που χαρακτηρίζεται από μια ορισμένη συνέχεια 7ότι η συνεχής ενίσχυση των δραστηριοτήτων της UNRWA θα συμβάλει στην επίτευξη των ανωτέρω στόχων της Κοινότητας,ΑΠΟΦΑΣΙΖΕΙ:Άρθρο 1 Η σύμβαση μεταξύ της Ευρωπαϊκής Κοινότητας και της Υπηρεσίας Αρωγής και Έργων των Ηνωμένων Εθνών για τους πρόσφυγες της Παλαιστίνης (UNRWA) σχετικά με τη βοήθεια στους πρόσφυγες στις χώρες της Εγγύς Ανατολής εγκρίνεται εξ ονόματος της Κοινότητας.Το κείμενο της σύμβασης επισυνάπτεται στην παρούσα απόφαση.Άρθρο 2 Η εκτέλεση του κοινοτικού προγράμματος επισιτιστικής βοήθειας προς την UNRWA διέπεται από τη διαδικασία που ορίζει ο κανονισμός (ΕΟΚ) αριθ. 3972/86 (3) και, από τις 8 Ιουλίου 1996, από τον κανονισμό (ΕΚ) αριθ. 1292/96 (4) που κατάργησε τον προαναφερθέντα κανονισμό.Άρθρο 3 Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη σύμβαση δεσμεύοντας την Κοινότητα.Λουξεμβούργο, 7 Οκτωβρίου 1996.Για το ΣυμβούλιοΟ ΠρόεδροςP. RABBITTE(1) ΕΕ αριθ. C 320 της 28. 10. 1996.(2) ΕΕ αριθ. L 9 της 13. 1. 1994, σ. 16.(3) ΕΕ αριθ. L 370 της 30. 12. 1986, σ. 1.(4) ΕΕ αριθ. L 166 της 5. 7. 1996, σ. 1.